
	1.jautājums:
Nolikuma 2.3.1.apakšpunktā noteikts, ka, iesniedzot piedāvājuma nodrošinājumu, ir jāizmanto nolikuma 3.pielikuma veidne. Secināms, ka tā ir jāizmanto neatkarīgi no tā, kādā veidā pretendents izvēlas iesniegt piedāvājuma nodrošinājumu (apdrošināšanas polise vai bankas garantija). 
Savukārt (pretēji nolikuma 2.3.3.1.apakšpunktam attiecībā uz bankas garantiju) 2.3.3.2.apakšpunktā attiecībā uz apdrošināšanas polisi vairs nav noteikts, ka ir izmantojama 3.pielikuma veidne. 
Tāpat, konsultējoties ar apdrošinātāju, tika noskaidrots, ka apdrošinātāji atbilstoši 3.pielikuma veidnei nemaz nevar apstiprināt polises attiecināmību uz Starptautiskās Tirdzniecības palātas izdotajiem Vienotajiem noteikumiem par pieprasījuma garantijām (“The ICC Uniform Rules for Demand Guaranties”, ICC Publication, No.758), jo tie ir attiecināmi uz banku izsniegtām garantijām. 
Ņemot vērā minēto, piegādātājs lūdz pasūtītāju apstiprināt, ka apdrošināšanas polises gadījumā nolikuma 3.pielikuma veidne nav jāizmanto, un no 2.3.1.apakšpunkta izslēgt mulsinošo norādi uz 3.pielikumu. 

Atbilde:
Komisija skaidro, ka Nolikuma 2.3.1.apakšpunktā vispārīgi noteikta informācija par piedāvājuma nodrošinājuma iesniegšanu, bet Nolikuma 2.3.3.1.apakšpunktā jau konkrēti noteikts, ka gadījumā, ja pretendents piedāvājuma nodrošinājumu iesniedz kā bankas garantiju, tā iesniedzama saskaņā ar Nolikuma 3. pielikuma paraugu. Komisija skaidro, ka saskaņā ar Nolikuma 2.3.3.2.apakšpunktā noteikto, ja pretendents piedāvājuma nodrošinājumu iesniedz kā apdrošināšanas polisi, tam jāiesniedz gan apdrošināšanas polise, gan piedāvājuma dokumentiem jāpievieno apdrošināšanas polises prēmijas samaksu apliecinošs dokuments.

